tomron87/hebrew-wikipedia-sentences-corpus huggingface dataset:
החל מפרישתו של טילקובסקי מהנבחרת בשנת 1967, מאייר היה השוער הבלתי מעורער של גרמניה המערבית, במשך יותר מעשור.
בשנת 1976 מאייר השתתף עם גרמניה המערבית ביורו 1976, בו הגיעה נבחרתו עד הגמר, והפסידה לנבחרת צ'כוסלובקיה בבעיטות הכרעה, לאחר 2-2 בתום 120 דקות.
מאייר לא הצליח לעצור אף בעיטה של צ'כוסלובקיה, שהאחרונה שבהן הייתה בעיטת הפננקה המקורית של אנטונין פננקה.
בשנת 1978 השתתף מאייר בטורניר הגדול האחרון שלו, מונדיאל 1978. מאייר שמר על שער נקי בשלושת משחקי שלב הבתים הראשון, אך נבחרתו הודחה בתום שלב הבתים השני, לאחר הפסד מפתיע במחזור האחרון בתוצאה 3-2 לנבחרת אוסטריה.
לאחר מונדיאל 1978, מאייר המשיך לשחק בנבחרת ומונה כקפטן, עד לפרישתו בשנת 1979. מאייר ערך 95 הופעות בינלאומיות במדי נבחרת גרמניה המערבית.
מאייר החל לעבוד בשנת 1988 כמאמן שוערים, תחילה בנבחרת גרמניה המערבית, ובשנת 1994 עבד כמאמן שוערים גם בבאיירן מינכן, כאשר הוא עבד במשך 12 שנים בשני המקומות במקביל, והיה המנטור של אוליבר קאן.
הן בנבחרת והן בבאיירן מינכן היה מאייר שותף מלא לזכיות בתארים רבים.
אליפות אירופה לאומות: זכייה ב-1972, מקום שני ב-1976
100 הכדורגלנים הגדולים ביותר של המגזין וורלד סוקר
בצוות המקצועי של באיירן מינכן:
בצוות המקצועי של נבחרת גרמניה:
גביע העולם: זכייה במונדיאל 1990, מקום שני במונדיאל 2002
אליפות אירופה לאומות: זכייה ביורו 1996, מקום שני ביורו 1992
ספא (spa) הוא כינוי לטיפול במים על ידי טבילה במימי מעיינות, בבריכות מלאכותיות או באמבטיות.
טיפול כזה, הנעשה במים מינרלים, מכונה גם בלנאותרפיה (Balneotherapy).
בשם ספא מכונה גם אתר המציע טיפול כזה.
כיום מקובל לעשות ספא לא רק כחלק מטיפול רפואי אלא גם למטרות נופש.
בנוסף לרחיצה מציעים אתרי ספא רבים טיפולים פיזיותרפיים המבוססים על מגוון של מכשירים חשמליים, סוגי עיסוי שונים, תרגילי התעמלות, הדרכה לתזונה נכונה ועוד.
מקור המונח ספא בשם העיר הבלגית ספא (Spa).
הסובלים ממחלות הנגרמות מהיעדר ברזל נהגו לשתות ממי המקום מאז ימי הביניים.
במים הייתה כמות מסוימת של תחמוצת ברזל (Iron oxide).
בישראל ספא הפך למקור בילוי לזוגות, לנשים, לגברים ולקבוצות.
כיום נהוג לבלות בספא באווירה של רומנטיקה ונרות.
הליכה עם בן או עם בת הזוג למרכז ספא הפכה למתנה מקובלת לימי נישואין, לימי הולדת וכו'.
מאז ימי קדם, ייחסו לטבילה במימי מעיינות סגולות לריפוי מחלות ומכאובים שונים.
כך למשל, בתקופה הרומית היה מקובל מאוד להתרחץ בבתי מרחץ ובמעיינות מרפא.
בתקופת ימי הביניים עברו המרחצאות לשליטת הכנסייה הנוצרית, והשימוש בהם פחת.
הרעיון להשתמש באמבטיות לצורכי רפואה גרם במאה ה-16 לפריחת ערים כמו סאמרסט (Somerset) באנגליה.
בשנת 1571 גילו את סגולות המרפא של העיר יורקשייר.
שם גם נבנה אתר הריפוי הראשון באנגליה - הרוגייט (Harrogate).
בלאטר , ואלה בשווייץ), ידוע גם כספ בלאטר, הוא נשיאה לשעבר של פיפ"א.
כיהן בתפקיד מיוני 1998 עד התפטרותו ביוני 2015.
בלאטר, המחזיק בתואר במנהל עסקים וכלכלה מאוניברסיטת לוזאן שבשווייץ, שיחק כדורגל בין השנים 1948 ו-1971. לאחר קריירת המשחק מילא תפקידים שונים, כמו ראש ענף יחסי ציבור במשרד התיירות בואלה, שם נולד.
בלאטר היה גם מזכ"ל התאחדות ההוקי קרח השווייצרית.
לאחר מכן עבר לתפקיד מנהל יחסי הציבור ומדידות הספורט בחברת השעונים השווייצרית לונגינס (Longines S.A), והיה מעורב בארגון המשחקים האולימפיים ב-1972 וב-1976.
בקיץ 1975 החל בלאטר, כמנהל הפיתוח הטכני בפיפ"א, להוציא לפועל את תוכניותיו של הנשיא, ז'ואאו האבלנז', בעיקר סביב התחרויות עד גיל 20, עד גיל 17, קטרגל (כדורגל באולמות) וכדורגל נשים.
ב-1981 הוועד המנהל של פיפ"א בחר בבלאטר כמזכירו הכללי של הארגון, בין היתר בזכות העובדה שבלאטר דובר גרמנית, צרפתית, אנגלית, ספרדית ואיטלקית.
ב-1990 קודם בלאטר לתפקיד המנכ"ל.
במשרה זו אחד מתפקידיו העיקריים היה להוביל את המשא ומתן של פיפ"א מול הטלוויזיה והחברות המסחריות בנוגע לחוזי הפרסום והשידור של המונדיאל.
במרץ 1998 נבחר בלאטר לתפקיד נשיא פיפ"א.
הוא נבחר לקדנציה שנייה בתפקיד במאי 2002, לשלישית בסוף מאי 2007, ולקדנציה רביעית ביוני 2011. במאי 2015 נבחר לכהונה נוספת, אך מספר ימים לאחר מכן הודיע על התפטרותו בשל חשדות לפרשיית שחיתות בה היו מעורבים בכירים בארגון.
בלאטר הוכר כחבר בהיכל התהילה של הכדורגל האנגלי ב-2004, תחת קטגוריה מיוחדת של שגריר הכדורגל.
הוא גם חבר הוועד האולימפי הבינלאומי.
שיטת שער הזהב הוחלפה בשיטת שער הכסף, שבוטלה שנה לאחר מכן.
בכל המשחקים מאז משוחקת ההארכה במלואה, שתי מחציות באורך 15 דקות כל אחת.
אלופת העולם לא מעפילה אוטומטית למונדיאל הבא, ועליה לעבור את שלב המוקדמות על מנת להגן על תארה.
שינוי זה הוכנס לאחר מונדיאל 2002.
ההתאחדויות במדינות השונות חייבות להעניש מיידית שחקנים שהורחקו בכרטיס אדום, גם אם צילומי הטלוויזיה מוכיחים את חפותם.
בלאטר התעקש שהחלטת השופט היא סופית ושטעויות שיפוט הן חלק מהמשחק.
כללים שונים הונהגו על מנת לשפר את רמתו המוסרית של המשחק, לדוגמה שליפת כרטיס צהוב לשחקן שמוריד חולצה לאחר כיבוש שער.
בלאטר החליט כי לא יקוימו משחקי כדורגל בגובה של מעל 2500 מ' מעל פני הים (גובה ששונה ל-3000 מ' לאחר כמה חודשים).
דבר זה פגע בנבחרות כמו בוליביה ופרו, שמגרשיהן הביתיים ממוקמים בגובה של מעל 3000 מ'.
בלאטר טען שמשחקים מעל גובה זה מסוכנים לבריאות השחקנים, למרות ששום מחקר מדעי לא הוכיח זאת.
המדינות המתנגדות טענו שדווקא משחקים במזג האוויר החם והלח בגובה פני הים מסוכן לבריאות השחקנים, והזכירו את מקרה מותו של מארק ויוויאן פו כדוגמה.
הגבלת האפשרות של שחקנים בעלי אזרחות כפולה לייצג מספר מדינות בעזרת קביעת כללי זכאות.
שימוש בטכנולוגיית קו השער במונדיאל שמסוגלת לקבוע אם הכדור עבר את קו השער או לא.
שימוש בספריי המתנדף לסימון החומה ומיקום הכדור בבעיטה חופשית
במהלך השנים הועברה ביקורת רבה על התבטאויותיו ופעולותיו של בלאטר.
הוא הואשם בשחיתות בשני הקמפיינים שלו לתפקיד נשיא פיפ"א ב-1998 וב-2002, ובניהול לא תקין של כספים בתפקיד נשיא הארגון.
בנוסף, עצר בלאטר חקירה פנימית של פיפ"א בנושא, דבר המוכיח בעיני רבים את אשמתו.
במהלך מונדיאל 2006 העביר בלאטר ביקורת על השופט הרוסי ולנטין איבאנוב, ששפט במשחק בין הולנד ופורטוגל, שכונה לאחר מכן קרב נירנברג.
איבאנוב שלף במשחק כמות שיא של 16 פעמים את הכרטיס הצהוב, כולל 4 כרטיסים אדומים.
לאחר מכן בלאטר התחרט על דבריו והבטיח להתנצל באופן פומבי.
גם את הנשים הצליח בלאטר להרגיז, כשהציע ב-2004 שנשים תשחקנה כדורגל עם מכנסיים צמודים יותר.
ב-23 בפברואר 2008, במהלך משחק הפרמייר ליג בין ברמינגהאם סיטי לארסנל, פגע שחקן ברמינגהאם מרטין טיילור בחלוץ ארסנל אדוארדו דה סילבה בצורה חריפה.
דה סילבה, שרגלו נשברה, נעדר מהמגרשים למעלה משנה.
בלאטר התייחס לתיקול של טיילור כאל תקיפה, והודיע שיחמיר את העונש שנתנה התאחדות הכדורגל האנגלית (הרחקה אוטומטית של 3 משחקים) בעונש חמור יותר.
דבר זה גרם לכעס רב בהתאחדות האנגלית, כיוון שמהלך זה נתפס כחוסר אמון של בלאטר ביכולתה ובכשירותה של ההתאחדות האנגלית.
במהלך קיץ 2008, ריאל מדריד הגישה מספר הצעות לרכישת כרטיסו של שחקן מנצ'סטר יונייטד, כריסטיאנו רונאלדו, שהיה תחת חוזה.
רונאלדו אמנם הודיע כי ברצונו לעזוב את מנצ'סטר, אך קבוצתו סירבה להצעות.
בלאטר התייחס לסירובה של מנצ'סטר לשחרר את רונאלדו, וקרא לכך 'עבדות מודרנית', במה שעורר את זעמם של מנצ'סטר, אופ"א ושחקנים כהי עור ברחבי העולם.
בעונת 2013/2014 ערך בלאטר השוואה בין ליונל מסי לבין כריסטיאנו רונלדו ואמר "מסי הוא ילד טוב, אחד שכל אב ואם ירצו שיגדל בביתם.
רונאלדו הוא כמו מצביא על המגרש.
לאחד יש חשבונות הוצאות גדול יותר במספרה"..
אמירה זאת גרמה לזעם רב בקרב ריאל מדריד ומועדון אוהדי ריאל מדריד.
לאחר האמירה זאת הוקדש משחק של ריאל מדריד לתמיכה בכריסטיאנו רונאלדו
ספא היא עיר באזור ולוניה שבבלגיה.
העיר ממוקמת בעמק, בין גבעות שיוצרות חלק מחבל הארדנים, כ-35 ק"מ דרום-מזרחית מהעיר לייז'.
העיר נודעה במעיינות החמים שלה וכבר במאה ה-14 התפרסמה כאתר של מעיינות מרפא.
על-אף שמעיינות מרפא היו נפוצים גם במקומות אחרים בעולם, שמה של העיר הפך לשם נרדף לכל מקום בעולם שיש בו מקורות של מים טבעיים הנחשבים לבעלי סגולות רפואיות מיוחדות, והם קרויים בשם "ספא", על שם העיר.
ב-2021 ספא הוכרזה כחלק מאתר מורשת עולמית של אונסק"ו בשם ערי הספא הגדולות של אירופה ביחד עם עוד עשר ערים במדינות נוספות.
סערת ציטוֹקינים או היפרציטוקינֶמיה היא תגובה חיסונית, שנגרמת עקב מעגל משוב חיובי בין ציטוקינים ובין תאי מערכת החיסון לצד רמה גבוהה מאוד של ציטוקינים.
באופן רגיל, ציטוקינים הם חלק מהתגובה הנורמלית של המערכת החיסונית לזיהומים, אך עלייה פתאומית ברמתם בגוף עשויה לגרום לתסמונת מצוקה נשימתית חריפה, כשל מערכתי ולמוות.
סערת ציטוקינים יכולה להיגרם על ידי טיפולים רפואיים שונים, פתוגנים, סרטן, מחלות אוטואימוניות והפרעות גנטיות.
המונח "סערת ציטוקינים" (Cytokine storm) הוזכר לראשונה באנגלית בשנת 1993 ותואר לראשונה בשנת 2010 כתגובה לקולטן לימפוציט T שהונדס גנטית.
המונח הדומה "cytokine release syndrome" (מילולית: "תסמונת שחרור ציטוקינים") נטבע בשנת 1991 לצורך תיאור תגובה לנוגדן חד-שבטי Muromonab-CD3 שמשמש להפחתת הסיכוי לדחיית איברים במטופלים שעברו השתלת איברים.
לפני שנטבעו מושגים אלו חשדו חוקרים שקיימת לעיתים תגובה מוגזמת של המערכת החיסונית לפתוגנים שונים, כולל שחרור מוגזם של ציטוקינים.
נכון ל-2020 לא הייתה קיימת הגדרה יחידה ומוסכמת לסערת ציטוקינים.
בעיה מרכזית בהגדרת התופעה היא שכאשר רמת הציטוקינים אינה גבוהה מאוד, קשה לקבוע את הגבול בין תגובה נורמלית לזיהום חמור לבין תגובה בלתי-רגילה, שאינה מוסדרת כיאות.
כמעט בכל המקרים של סערת ציטוקינים קיים חום ובמקרים חמורים חום גבוה.
תסמינים נוספים הם עייפות, חוסר תיאבון, כאב ראש, נפיחות ואדמומיות, שלשול, כאבי מפרקים, כאבי שרירים ובחילה.
מקרים קשים יכולים להתפתח לקרישה תוך-כלית מפושטת ולבעיות אחרות, כולל בעיות נשימה, שעשויות לגרום במקרים קיצוניים למוות.
כאשר מערכת החיסון נלחמת בפתוגנים, הציטוקינים מסמנים לתאים לבנים כמו תאי T ומקרופאגים לנדוד לעבר מקום הזיהום.
בנוסף, הציטוקינים מפעילים את אותם תאים וגורמים להם לייצר עוד ציטוקינים.
באופן נורמלי, הגוף מפקח על מעגל המשוב ודואג שלא ייצא מכלל שליטה.
אולם, במקרים מסוימים, התגובה יוצאת משליטה ובאזור מסוים, יותר מדי תאים לבנים הופכים להיות מופעלים ונגרמת הפרשה מסיבית של יותר מ-150 חומרים שונים ביניהם: ציטוקינים, רדיקלים חופשיים וחומרי קרישה.
הסיבה המדויקת לתופעה אינה ברורה דיה אך ייתכן שמדובר בתגובה ראשונית מוגזמת כשמערכת החיסון פוגשת פולש חדש עוין במיוחד.
לסערות ציטוקינים פוטנציאל ליצור נזק משמעותי לרקמות הגוף ולאיברים.
לדוגמה, אם מתרחשת סערת ציטוקינים בריאות, נוזלים ותאי מערכת החיסון כגון מקרופאגים עלולים להצטבר ולחסום את דרכי הנשימה.
סערות ציטוקינים יכולות להתרחש במספר מחלות, מידבקות ולא-מידבקות, בהן שפעת העופות, אבעבועות שחורות ומחלת נגיף קורונה 2019. ישנן גם תרופות מסוימות שעלולות לעורר סערת ציטוקינים.
מקובל לחשוב כי סערות ציטוקינים היו גורם תמותה מרכזי בזמן התפרצות השפעת הספרדית בשנת 1918 שקטלה צעירים רבים.
במקרים אלו, ייתכן כי דווקא מערכת חיסון בריאה הייתה להם לרועץ.
מחקר ראשוני על התפרצות מחלת הסארס בשנת 2003 מראה כי גם שם גורם מרכזי לתמותה היה סערות ציטוקינים.
מקרי מוות אנושי עקב שפעת העופות (H5N1) כוללים גם מוות כתוצאה מסערות ציטוקינים.
תפקידם של סערת ציטוקינים בתמותה עקב שפעת החזירים עדיין נמצא בבדיקה.
במהלך מגפת הקורונה יוחסו מספר מקרי תמותה לסערת ציטוקינים.
סף מס ההכנסה הוא סכום הכסף אותו אדם צריך להרוויח אשר ממנו הוא מתחיל לשלם מס הכנסה.
סף מס ההכנסה שונה מאוד בין מדינה למדינה, ולהלן רשימה של מספר מדינות וסף מס ההכנסה בהן:
הסכום הסטנדרטי והפטור הפרטי בארצות הברית, אשר שווה ל-9,750$ נכון ל-2012 לאדם פרטי.
סף המס בישראל, לגבר תושב ישראל ללא ילדים, הוא 4,837 ש"ח לחודש בשנת 2017.
יש מדינות שבהן אין סף מס, ואדם משלם מיסים החל מתחילת הכנסתו.
זה היה מצבם של עובדים זרים בישראל שלא בענף הסיעוד בשנים 2015 ו-2016.
יוזף עמנואל הוברטוס פיונטק , ובקיצור, ספ פיונטק (Sepp Piontek) הוא כדורגלן ומאמן עבר גרמני.
פיונטק שיחק כמעט לאורך כל הקריירה שלו בעמדת הבלם בוורדר ברמן, זכה עמה בתואר אליפות הבונדסליגה בעונת 1964/65, וערך שש הופעות בנבחרת גרמניה המערבית.
בקריירת האימון שלו זוהה פיונטק במיוחד עם נבחרת דנמרק, אותה אימן במשך 11 שנים, והדריך ביורו 1984, מונדיאל 1986 ויורו 1988.
פיונטק שיחק כנער במועדון VFL גרמניה ליר, ובשנת 1958 עלה לקבוצה הבוגרת של המועדון.
בשנת 1960, טרום הקמת הבונדסליגה, הצטרף פיונטק לורדר ברמן, שם שיחק במשך 12 עונות ברציפות.
בשנת 1961 זכה פיונטק עם ורדר ברמן בגביע הגרמני, לאחר ניצחון 2-0 בגמר על קייזרסלאוטרן.
בעונת 1964/65 זכה פיונטק עם ורדר ברמן באליפות הבונדסליגה, בעונה השנייה בה הבונדסליגה הייתה קיימת, לאחר שהקבוצה הציגה את ההגנה הטובה ביותר בליגה, בה פיונטק שיתף פעולה עם הורסט דיטר הוטגס.
בעונת 1966/67 התמודדו פיונטק וברמן בתחתית וניצלו מירידה במחזורי הסיום, אך עונה לאחר מכן, 1967/68 סיימו במקום השני, כאשר פיונטק הבקיע בעונה זו ארבעה שערים, שיא הכיבושים שלו לעונה אחת.
עד לעונת 1969/70 היה פיונטק שחקן הרכב קבוע, אך איבד את מקומו בהרכב, ובשנת 1972 הודיע על פרישה ממשחק פעיל, לאחר שצבר 278 הופעות ליגה והבקיע 15 שערים במדי ורדר ברמן.
לפיונטק שש הופעות במדי נבחרת גרמניה המערבית, כולם בין השנים 1965 ו-1966, אך הוא מעולם לא השתתף בטורניר גדול.
מיד לאחר פרישתו החל פיונטק לאמן את ורדר ברמן, שם אימן עד לשנת 1975. מיד לאחר עזיבתו את ברמן אימן פיונטק עונה אחת בפורטונה דיסלדורף, שנתיים בנבחרת האיטי ועונה אחת בפ.צ.
התקופה המשמעותית ביותר של פיונטק כמאמן הייתה החל משנת 1979 עד לשנת 1990, 11 שנים בהן אימן פיונטק את נבחרת דנמרק.
פיונטק אימן את דנמרק ב-115 משחקים בינלאומיים, ובשנת 1983 נבחר הן כמאמן העונה בדנמרק, והן כמאמן השנה של מגזין הכדורגל וורלד סוקר, בין השאר משום שהעפיל עם נבחרת דנמרק ליורו 1984, בו הגיעה דנמרק לחצי הגמר, והודחה על ידי נבחרת ספרד בבעיטות הכרעה.
בשנת 1986 העפילו פיונטק ודנמרק למונדיאל 1986, שהיה המונדיאל הראשון בו השתתפה נבחרת דנמרק, שניצחה את כל שלושת משחקיה בשלב הבתים, לרבות ניצחון מפתיע בתוצאה 2-0 על נבחרת גרמניה המערבית, אך הודחה לאחר תבוסה 5-1 לנבחרת ספרד בשמינית הגמר.
בשנת 1988 העפילו פיונטק ודנמרק ליורו 1988, אך הודחו בשלב הבתים, אותו סיימו עם אפס נקודות.
בשנת 1990 עזב פיונטק את תפקידו בנבחרת דנמרק, לאחר שלא הצליח להעפיל למונדיאל 1990. בשנת 2008 נכנס פיונטק להיכל התהילה של הכדורגל הדני, כמאמנה של נבחרת הכוכבים של דנמרק בשנות ה-80.
בשנת 2000 החל לאמן את נבחרת גרינלנד, ועזב את התפקיד בשנת 2002. כעבור שנתיים, אימן שוב את גרינלנד לתקופה קצרה, ופרש מאימון.
נכון להיום, פיונטק מתפרנס ממתן הרצאות.
מאמן השנה של המגזין וורלד סוקר: 1983
היכל התהילה של הכדורגל הדני
סַעֲרוֹן שחפי (שם מדעי: Fulmaris glacialis), הוא מין של עוף ימי ממשפחת היסעוריים.
בעבר הוא נחשב למין ממשפחת השחפיים.
הוא בעל נוצות ראש לבנות עם כסות גוף חומה-אפורה ומקור צהוב.
הכפות בעלות קרומי שחייה והסערון השחפי מסוגל לשחות ואף לצלול לעומק לא-רב.
הסעורנים השחפיים מעופפים בחבורות קטנות באזורים הארקטיים של צפון האוקיינוס השקט והאוקיינוס האטלנטי.
הם אינם מרחיקים מעוף מהחופים וגם לא מצויים הרבה ביבשה.
הם מעופפים בחבורות ודואים מעל הים.
הם ניזונים מדגים קטנים ומסרטנים אותם הם חוטפים מפני המים או צוללים לשם כך.
לעיתים הם ניזונים עם עופות ים אחרות או אף עם כלבי ים ולווייתנים.
הם מסוגלים גם לשתות מי ים ולפלוט את המלחים בצורת רסס.
סערון סולנדר (שם מדעי: Pterodroma solandri), הוא מין של עוף ימי ממשפחת היסעוריים החי בעיקר באי הלורד האו שמדרום לאוסטרליה, בו חיים יותר מ-100,000 פרטים.
בעבר היו קיימים גם באי נורפוק ממנו נכחדו עקב ציד.
גם באי בהם הם נותרו הם בסכנה, עקב טריפת ביצים בידי עופות אחרים, טריפה בידי חולדות, עקב שיטפונות המאורות בהם הם מקננים וכן עקב טביעה ברשתות דיג.
אורכו של סערון זה כ-40 ס"מ, בגודל של יונה והוא בעל נוצות אפורות כהות עם עיניים גדולות ושחורות ומקור מעוקל כהה בעל בליטה.
היסעורים מקננים במושבות באי לורד האו ומקננים בין העצים הגבוהים במאורות בקרקע.
הם נוחתים מהשמיים אל האדמה בצורה מגושמת ורובם נופלים אליה אך לא נפגעים.
עקב פגיעותם הם מטרה קלה לטורפים כמו עופות דורסים.
סף כאב הוא סרט דרמה והרפתקאות רוסי משנת 2019 בבימויו של אנדריי סימונוב ובכיכובם של רומן קורצין ונטליה סקומורוחובה.
הסרט מגולל את קורותיהם של ארבעה חברים שיצאו למסע אל הרי אלטאי ומוצאים עצמם במאבק על הישרדותם.
שם השחקן/ית שם הדמות נטליה סקומורוחובה טניה רומן קורצין קיריל ארינה פוסטניקובה לנה גריגורי צ'בן אלכסיי אלכסנדר גולובקוב פאשה אולג פומין ולדימיר יבגני אטריק ניקולאי יבגני מונדום מורה דרך קיריל קומארוב סרגיי אלכסיי דריאבקין שוטר משטרת התנועה
סף שער הדין הוא כינויו של קבר קדוש אורתודוקסי שנמצא בשטחו של חצר אלכסנדר של החברה הארצישראלית האורתודוקסית בעיר העתיקה בירושלים.
הוא מייצג את סף השער הקדום, דרכו מאמינים כי ישו הובל להוצאה להורג.
בשנת 1858, באמצעות מאמצי הקונסול הרוסי הראשון בירושלים, ו.
דורגובוז'ינוב, נרכשה חלקה על שם הממשלה הקיסרית בעיר העתיקה בירושלים, עליה תוכנן במקור לבנות את מבנה הקונסוליה הרוסית הקיסרית.
רכישת האתר אושרה על ידי יו"ר הנציבות הארץ-ישראלית, הדוכס הגדול קונסטנטין ניקולאיביץ', שביקר בארץ הקודש בשנת 1859.
במהלך פיתוח האתר בשטחו התגלו עתיקות ארכאולוגיות.
מחקר ארכאולוגי ראשוני בוצע על ידי ארכאולוגים מפורסמים במאה ה-19 כדוגמת חוקרים צרפתים: הרוזן ס.
התוצאות הראשונות של החפירה היו גילוי החתכים ושרידי העמודים של בזיליקת קונסטנטין (אנסטסיס - המקדש העתיק של תחיית האדון, שנבנה בשנת 335).
כמו כן, בעת פינוי המקום הצפוני, נמצא חדר גדול באורך 15 מטר ורוחבו 5.5 מטר, עם שרידי קירות בעובי 1,5 מטר.
בקיץ 1883, כתוצאה מחפירות, התגלה סף שער העיר העתיק דרכו, על פי הנחתו של ארכימנדריט אנטונין קפוסטין, ישו הועבר בדרך להוצאתו להורג.
מאוחר יותר הביע האב אנטונין ספק לגבי הממצא.
עם זאת, הנהלת החברה הביעה שביעות רצון מלאה מתוצאות החפירה.
בנוסף ל"חומה היהודית האמצעית" שהתגלתה המאשרת את האותנטיות של מקום קבורת ישו, השער המוביל מהעיר לגבעת הגולגולתא הופיע גם הוא במתחם הרוסי.
בינואר 1884 הביע יו"ר החברה את הרעיון לכסות את הכנסייה במבנה ארכיטקטוני לשימורו לאחר מכן.
קונרד שיק זכה במסדר סטניסלב הקדוש מדרגה שנייה.
ההחלטה הסופית על הבנייה בחפירות ברוסיה מתקבלת בחורף 1885. לשם כך מגבשת החברה הארצישראלית האורתודוקסית הקיסרית מאמצים לגיוס כספים להקמת "המתחם הרוסי בעיר העתיקה בירושלים" מכל מחוזות האימפריה הרוסית.
מיכאילוב, הנציג המוסמך של החברה בירושלים.
ג'ורג' פרנגיה, הוזמן כאדריכל הפרויקט, שלקח חלק בבניית מבנים רוסיים מפורסמים כמו מתחם סרגיי במרכז מערב ירושלים וכנסיית מריה מגדלנה בגת השמנים.
ב-11 בספטמבר 1887, בחפירות הרוסיות בירושלים, נערכה הנחתה החגיגית של האבן הראשונה של מתחם אלכסנדר העתידי.
הבניין נבנה במהירות רבה, כמעט שלוש שנים יחד עם הכנסייה, אך הרשויות הטורקיות לא נתנו את האישור הדרוש לבנייה.
הם רצו לציין את סיום הבנייה כדי לחפוף לביקורו המתוכנן של יורש העצר ניקולאי אלכסנדרוביץ' בארץ הקודש במסגרת מסעו בשנת 1890, במהלכו תכנן לבקש מהסולטאן הטורקי רשות לבנות כנסייה.
כתוצאה מסירוב הטורקים, בוטלה נסיעתו של הנסיך לארץ הקודש.
הבניין הבנוי בחצר אלכסנדר מעל סף שערי הדין, בשטח כולל של 1342 מ"ר, עם כנסייה שעדיין לא הושלמה, נחנך חגיגית ב-5 בספטמבר 1891. את טקס החנוכה ערך ראש המשימה הרוחנית הרוסית בירושלים, ארכימנדריט אנטונין (קפוסטין) עם כל הרכב המשימה, בנוכחות נציג החברה הארץ-ישראלית המורשה - נ.
סף שער הדין היה מגודר משלושה צדדים עם סריג אלגנטי, ומאחוריו על אבן ירושלמית הוצב צלב על ברוש מעבודותיו של פנטלימון.
מימין לסף הותקנו לוחות זיכרון משיש שחור שעליה סמל החברה ושמות המנוחים ואלה שעבדו קשה במיוחד בארץ הקודש.
כנסיית הבית של אלכסנדר נבסקי, שהוקדשה לזכרו של מייסד החברה - הקיסר אלכסנדר השלישי, שמת ב-20 באוקטובר 1894, נחנכה בחגיגיות ב־22 במאי 1896 על ידי הפטריארך של ירושלים גרסים, בנוכחות הקונסול הקיסרי הרוסי הכללי בירושלים אלכסיי קרוגלוב, הקונסול היווני ג.
מרטרוד, מזכיר המושל בשאר אפנדי, ועובדי החברה הארץ-ישראלית האורתודוקסית.
בשנים 1948–1967 היה ממוקם במזרח ירושלים.
כיום מהווה חלק מחצר אלכסנדר.
ספ ואנמרקה (בהולנדית: Sep Vanmarcke; נולד ב-28 ביולי 1988) הוא רוכב אופני כביש בלגי מקצועי לשעבר.
ואנמרקה הוא מנצח אומלופ הט ניוסבלד ב-2012 וקלאסיקת ברטאן ב-2019.
ואנמרקה הפך למקצוען עם הצטרפותו לקבוצת טופספורט פלנדרן–מרקאטור, ההישג הגדול ביותר שלו במדי הקבוצה הגיע ב-28 במרץ, כשסיים שני בגנט–וייפלחם, לאחר שהפסיד לברנרד הייזל בספרינט הסיום, כשהוא מקדים את פיליפ ז'ילבר וג'ורג' הינקאפי.
ב-2011, עבר ואנמרקה לגארמין סרוולו.
גם בעונה זאת ואנמרקה התבלט בקלאסיקות, כשסיים רביעי בEF פרייס פלנדרן, דקה אחרי פביאן קנצ'לרה המנצח.
באוגוסט ערך את הופעת הבכורה שלו בגרנד טור כאשר נבחר לוואלטה אספנייה.
התוצאה הטובה ביותר שלו במרוץ הייתה מקום 4 בקטע ה-20.
ב-2012, ואנמרקה השיג את אחד מההישגים הגדולים בקריירה שלו כאשר ניצח את אומלופ הט ניוסבלד, לאחר שגבר על טום בונן ועל חואן אנטוניו פלצ'ה בספרינט הסיום.
לאחר מכן ואנמרקה סיים בעשירייה הראשונה גם בדווארס דור פלנדרן (מקום 7) ובE3 פרייס פלנדרן (מקום 5).
ב-2013, הצטרף ואנמרקה לקבוצת בלאנקו.
ב-7 באפריל התחרה במונומנט פריז–רובה, במהלך המרוץ הוא היה בקדמת המרוץ ביחד עם פביאן קנצ'לרה והשניים שמרו על ההובלה שלהם עד לסיום, אך בספרינט הסיום גבר קנצ'לרה על ואנמרקה וניצח.
במרוץ הבא בו התחרה, רונד אום קלן, סיים ואנמרקה חמישי.
ביוני, סיים ואנמרקה חמישי גם באליפות בלגיה ולאחר מכן התחרה לראשונה בטור דה פראנס וסייע לבאוקה מולמה לסיים שישי.
ב-2014, שוב בחר ואנמרקה להתרכז בקלאסיקות האביב ובלט בהם מאוד.
תחילה הוא סיים רביעי באומלופ הט ניוסבלד, 24 שניות אחרי איאן סטאנרד המנצח, כשאדוואלד בואסון האגן מקדים אותו בקרב על המקום השלישי.
למחרת, סיים ואנמרקה שלישי בקורנה–בריסל–קורנה, לאחר שהיה חלק מקבוצת בריחה של כמה רוכבים ששרדו עד הסיום, אך בספרינט הסיום נוצח על ידי טום בונן המנצח ומורנו הופלנד שסיים שני.
לקראת סוף מרץ, הוא סיים חמישי בE3 הרלבקה.
יומיים לאחר מכן, סיים רביעי בגנט–וייפלחם מתוך ספרינט רב משתתפים, כשג'ון דגנקולב.
ב-6 באפריל, סיים ואנמרקה לראשונה על הפודיום במונומנט רונדה ון פלנדרן לאחר שהגיע שלישי.
ואנמרקה היה חלק במרוץ מקבוצה קדמית שכללה גם את פביאן קנצ'לרה, גרג ואן אוורמאט וסטיין ואנדנברח, בסופו של דבר בספרינט הסיום הפסיד לקנצ'לרה המנצח ולוואן אוורמאט שסיים שני.
שבוע לאחר מכן, ואנמרקה התחרה גם בפריז–רובה וסיים רביעי, לאחר שהיה חלק מקבוצה של כמה רוכבים שסיימה 20 שניות אחרי ניקי טרפסטרה המנצח.
במאי, ניצח קטע בטור של נורווגיה.
ואנמרקה נבחר לטור דה פראנס בפעם השנייה.
התוצאה הטובה ביותר שלו במרוץ הייתה מקום שמיני בקטע ה-1. בספטמבר, ניצח קטע בטור של אלברטה וסיים שביעי בגרנד פרי קוויבק.
באוקטובר, הוא סיים חמישי במרוץ בינץ'–שימאי–בינץ'.
ב-2015, ואנמרקה שוב סימן את קלאסיקות האביב כמטרתו לעונה הקרובה.
הוא סיים תחילה חמישי באומלופ הט ניוסבלד ואז רביעי בסטראדה ביאנקה, 46 שניות אחרי זדנק שטיבר המנצח.
בהמשך מרץ הוא שוב בלט אך לא הצליח לנצח אף מרוץ, כשסיים חמישי ב-E3 הרלבקה, שישי בגנט–וייפלחם ובמקום ה-11 בפריז - רובה.
הוא נבחר בפעם השלישית ברציפות לטור דה פראנס וסייע לרוברט חסינק לסיים שישי.
לאחר הטור, סיים רביעי בקלאסיקת לונדון-סארי ובטור של פויטו–שארן.
הוא היה חלק מסגל קבוצתו לאליפות העולם בנגד השעון לקבוצות וסיים איתה במקום השישי.
הוא סיים שביעי בספארקאסן מינסטרלנד ג'ירו.
ב-2016, ואנמרקה שוב היה קרוב לניצחון בשני המונומנטים: רונדה ון פלנדרן ופריז–רובה אך סיים שלישי בראשון ורביעי בשני.
ברונדה ון פלנדרן, הוא סיים 28 שניות אחרי פטר סאגאן שניצח ושלוש שניות אחרי פביאן קנצ'לרה שסיים שני.
בפריז–רובה, הוא הפסיד למת'יו היימן המנצח ולתום בונן השני ואיאן סטאנרד השלישי בספרינט הסיום.
בנוסף לכך, סיים ואנמרקה שני בגנט–וייפלחם, לאחר שגם במרוץ הזה הקדים אותו פטר סאגאן.
ואנמרקה התחרה גם ב-E3 הרלבקה וסיים שמיני.
באפריל, ניצח את "סטר ZLM" לאחר שניצח את הקטע הרביעי במרוץ.
הוא סיים חמישי באליפות בלגיה בנגד השעון ונבחר לטור דה פראנס בפעם הרביעית ברציפות.
התוצאה הטובה ביותר של ואנמרקה במרוץ הייתה המקום השביעי שלו בקטע ה-16.
ואנמרקה חזר לקנונדייל דראפאק ב-2017. בעונה זו ואנמרקה פחות התבלט בקלאסיקות האביב אך עדיין הצליח לסיים שלישי באומלופ הט ניוסבלד, אחרי גרג ואן אוורמאט המנצח ופטר סאגאן.
הוא סיים שני באליפות בלגיה וניצח את קטגוריית הנקודות בטור של אוסטריה.
ביולי, לא נבחר ואנמרקה בטור דה פראנס אך סיים רביעי בקלאסיקת לונדון-סארי.
באוגוסט, סיים רביעי בקלאסיקת ברטאן ושמיני בגרנד פרי קוויבק.
ב-2018, ואנמרקה סיים בפעם השנייה ברצף במקום השלישי באומלופ הט ניוסבלד.
הוא סיים שביעי בE3 בינקבנק קלאסיק ושלישי בדווארס דור פלנדרן, אחרי איב למפרט המנצח ומייק טיוניסן.
לאחר מכן סיים במקום ה-13 ברונדה ון פלנדרן.
במונומנט השני בו ואנמרקה התחרה בעונה, פריז–רובה, הוא סיים במקום השישי.
ביוני סיים חמישי באליפות בלגיה וביולי השתתף בטור דה פראנס בפעם החמישית בקריירה שלו, כשהתוצאה הטובה ביותר שלו במרוץ היא מקום 13 בקטע ה-21 והאחרון.
ב-2019, פתח את העונה שלו בצרפת, כשסיים חמישי באטואל דה בסאז' וניצח את הקטע הראשון בטור דו האו ואר.
באפריל, סיים ואנמרקה שוב במקום הרביעי בפריז–רובה, 40 שניות אחרי פיליפ ז'ילבר המנצח.
בספטמבר, ניצח ואנמרקה לראשונה בקלאסיקת ברטאן, מקדים בשלוש שניות את טיש בנוט וג'ק הייג.
ב-20 באוקטובר 2020, חתם ואנמרקה בקבוצת Israel Start-Up Nation לשלוש שנים.
ב-2023 פרש ואנמרקה מרכיבה מקצועית בעקבות בעיות בריאות הקשורות ללבו.
הוא קיבל משרה של מנהל ספורטיבי בקבוצת ישראל פרמייר טק.
הוא היה מנהל ספורטיבי בקבוצה במשך עונת 2024 ובסיומה הודיע על פרישה מעולם האופניים המקצועי.
סערות השמש של ליל כל הקדושים הן סדרת סערות שמש ופליטות המוניות של עטרת השמש שאירעו החל מאמצע אוקטובר 2003 ועד תחילת נובמבר באותה השנה, ששיאן היה ב-28 עד 29 באוקטובר.
בנוסף, כתוצאה מהפעילות הסולארית, הפסקת חשמל בת שעה ארעה בשוודיה.
זוהר הקוטב נצפה בתקופה עד דרום טקסס ומדינות הים התיכון באירופה.
האירועים התרחשו במהלך המחזור הסולארי ה-23, כ-3 שנים לאחר שיאו בשנת 2000, בו נרשמה פעילות סולארית נוספת הידועה כהתפרצות יום הבסטיליה.
ספ קוס הוא רוכב אופני כביש בקבוצת "ויסמה-ליס א בייק".
קוס ניצח בדירוג הכללי בוואלטה אספניה ב-2023. כמו כן, ניצח קטעים בוואלטה אספניה 2019, בטור דה פראנס 2021 ובוואלטה אספניה 2023
קוס החל את קריירת הרכיבה שלו כרוכב אופני הרים (רוכב שטח) בתור נער.
הוא עשה את המעבר לרכיבת כביש והתחרה בעיקר במרוצים מקומיים בארצות הברית, וב-2016 עבר לקבוצה החובבנית "ראלי", מקנדה.
קוס התחרה ב-Tour de Beauce תחת ראלי, וניצח את הקטע השני במרוץ, כשבדירוג הכללי סיים שישי.
ב-2017 התחרה לראשונה במרוץ מדרג הסבב העולמי (גרנד טורס), הטור של קליפורניה, וסיים במקום ה-28 הכללי.
בהמשך העונה בלט בארצות הברית, כשסיים תשיעי ב, שישי ב-קולורדו קלאסיק, ושני בטור של אלבטרה, 18 שניות מבן קבוצתו אוואן הופמן.
ב-2018, הפך קוס למקצוען עם חתימתו ביומבו–ויסמה.
באוגוסט, התחרה קוס ב, ובקטע השני השיג קוס את הניצחון הראשון שלו בתור מקצוען לאחר בריחת סולו, שבסופו עלה למקום הראשון הכללי במרוץ.
קוס שלט בדומיננטיות במרוץ וניצח גם את שני הקטעים האחרונים, כשבדירוג הכללי השלים גם כן ניצחון ראשון במרוץ קטעים, מקדים את בן הרמנס (Israel Cycling Academy) ב-2:01 דקות ואת ג'ק הייג (מיצ'לטון - סקוט); גם את קטגוריית ההרים ניצח קוס.
לאחר מכן התחרה לראשונה בסבב העולמי כשנבחר לסגל קבוצתו בוואלטה אספניה.
התוצאה הטובה ביותר של קוס במרוץ הייתה מקום 10 בקטע ה-7, והוא סיים את הוואלטה במרוץ ה-65, כשהוא מסייע לבן קבוצתו סטייבן קראוסווייק לסיים רביעי.
ב-2019 ערך הופעה שנייה בגרנד טור, הפעם התחרה ב-ג'ירו ד'איטליה.
גם הפעם תפקידו הבולט במרוץ היה פועל, כשהוא סייע לפרימוש רוגליץ' לסיים שלישי, כשקוס עצמו סיים במקום ה-56. בהמשך העונה ערך השתתפות שנייה בוואלטה אספניה וגם שם שימש כפועל של רוגליץ'.
בקטע ה-15 רכב קוס עבור עצמו ונכנס לקבוצת הבריחה, כשנותרו 7 קילומטרים התקיף והמשיך ברכיבת סולו עד לסיום, כשהוא מנצח לראשונה קטע בגרנד טור, מקדים ב-39 שניות את רובן גריירו וטאו גייגן הארט.
קוס סיים גם תשיעי בקטע ה-5 ובמקום ה-29 הכללי, כשהוא מסייע לרוגליץ' להפוך לסלובני הראשון לנצח את הוואלטה.
לקראת סוף העונה סיים חמישי ב-Japan Cup Cycle Road Race.
עונת 2020 נפתחה אצל קוס בטור דה לה פרובאנס, הוא סיים את המרוץ במקום ה-8, 2:26 דקות מנאירו קינטנה המנצח.
המרוץ הבא בו התחרה קוס התרחש יותר מחמישה חודשים אחרי, הוואלטה אה בורגוס, בשל פגרת הקורונה שנכפתה על הרוכבים.
קוס סיים את המרוץ במקום ה-20. משם המשיך לקריטריום דו דופינה.
בקטע ה-5 היה בקדמת המרוץ עם דניאל פליפה מרטינס, טאדיי פוגאצ'אר ופאבל סיבאקוב.
קוס התקיף את השלושה כ-8.8 קילומטרים לסיום הקטע והמשיך בבריחת סולו עד לניצחון, מקדים ב-27 שניות את מרטינז וב-30 את פוגאצ'אר.
קוס סיים את הדופינה במקום העשירי הכללי, 2:55 דקות ממרטינס המנצח.
קוס ערך הופעת בכורה בטור דה פראנס והתבלט כששימש כפועל של פרימוש רוגליץ', וסייע לו להוביל את המרוץ בשלושת השבועות של המרוץ, כשקוס עצמו גם הספיק לסיים רביעי בקטע ה-17 ושישי בקטע ה-15, כשבשני הקטעים הקדים מועמדי דירוג כללי.
למרות העבודה של קוס ושאר קבוצת יומבו–ויסמה, רוגליץ' איבד את ההובלה בקטע הלפני האחרון שהיה נגד השעון לטאדיי פוגאצ'אר וסיים שני את המרוץ, כשקוס סיים במקום ה-15 הכללי, 42:20 מפוגאצ'אר.
רוגליץ' וקוס המשיכו את שיתוף הפעולה ביניהם גם בוואלטה אספניה, בו ערך קוס הופעה שלישית ברציפות.
קוס התבלט בשלושת הקטעים הראשונים של המרוץ כאשר בשלושתם סיים בתוך העשירייה הראשונה, גם בקטע ה-12, שהסתיים בעלייה לקול דו אנגלירו, סיים קוס שישי.
קוס סיים את המרוץ במקום ה-16 הכללי, שבמקום הראשון השלים פרימוש רוגליץ' ניצחון שני ברציפות.
בגראנד טור ה"טור דה פראנס" בשנים 2022-2023 רכב כפועל עבור יונאס וינגגור, אשר ניצח את המירוץ בשנים הללו.
קוס צוות לקבוצת יומבו-ויסמה בוואלטה אספניה 2023, שקיוותה להיות הקבוצה המקצועית הראשונה לזכות בשלושת הגרנד טורים לאותה שנה, הג'ירו דאיטליה (מנצח פרימוש רוגליץ'), הטור דה פרנס (מנצח יונאס וינגרגור) והוואלטה אספניה.
בוואלטה אספניה הוא ניצח את הקטע השישי, לאחר שתקף מתוך קבוצת בריחה שכללה 40 רוכבים, ניצחון שהביאו למיקום השישי הכללי.
כעבור יומיים עלה למקום הראשון לאחר שהקדים את לני מרטינז בדקה.
משלב זה לבש את החולצה האדומה עד לסיום התחרות שבה ניצח.
בנוסף להיותו המנצח, הגשים את תקוות יומבו-ויסמה לזכות בכל שלושה הגרנד טורים ב-2023. בנוסף, הפך לרוכב המקצועני הראשון מאז 1957 לרכוב בכל שלושת הגרנד טורים ולנצח באחד מהם.
בשנת 2024, הפכה יומבו-ויסמה לויסמה ליס-א-בייק, וקוס נכלל בצוות לרכיבת הטור דה פרנס.
מספר ימים לפני תחילת המירוץ, קבוצתו של קוס הודיעה כי לא ישתתף במירוץ משום שלא החלים ממחלת הקורונה.
ספ קוס זכה בוואלטה אה בורגוס 2024, כשניצח את הקטע השלישי ושמר על היתרון בדירוג הכללי עד לסיום.
בוואלטה אספניה 2024, סיים קוס במקום ה-14 במרחק של 20:25 דקות מהמנצח פרימוש רוגליץ', ולא הצליח להגן על תוארו.
סף הדפיברילציה הוא מונח המתאר את כמות האנרגיה המינימלית הדרושה להחזרת קצב תקין ללב שנמצא בהפרעת קצב.
דוגמה לסף הדפיברילציה יכולה להיות כמות האנרגיה בג'ול הנדרשת כדי להפסיק פרפור עליות ולחזור למקצב סינוס תקין.
סף הדפיברילציה ניתן להערכה בלבד (מכיוון שהדפיברילציה עצמה יכולה להתבצע רק פעם אחת) ומשתנה בהתאם להפרעת הקצב.
דירוג סף הדפיברילציה הנדרש לפי הפרעת הקצב מהסף הנמוך לגבוה:
תרופות מסוימות, במיוחד סוטלול, נוטות להאריך להוריד את הסף הזה, בעוד שאחרות כגון אמיודארון עשויות להעלות אותו.
בדיקת סף הדפיברילציה היא חלק אינטגרלי מקוצב לב מושתל או פנימי, הבדיקה מכונה לעיתים DFT
ספ ואן דן ברך (בהולנדית: Sepp van den Berg; נולד ב-20 בדצמבר 2001 בזוולה שבהולנד) הוא כדורגלן הולנדי המשחק בעמדת הבלם בקבוצת ברנטפורד.
לאחר שהתקדם בהצלחה בשורות הנוער של זוולה מאז 2012, ואן דן ברך ערך את הופעת הבכורה שלו בקבוצה הראשונה ב-11 במרץ 2018, כשנכנס כמחליף בדקה ה-45 בתבוסה ביתית 0–2 לחרונינגן.
ב-27 ביוני 2019, ואן דן ברך הצטרף לליברפול תמורת עמלה מאושרת של 1.3 מיליון ליש"ט, שעלולה לעלות עד 4.4 מיליון ליש"ט אם כל הסעיפים המוסכמים יופעלו.
הוא ערך את הופעת הבכורה התחרותית שלו במועדון ב-25 בספטמבר 2019 במשחק גביע ה-FA מול מילטון קינס דונס.
ואן דן ברך פתח לראשונה בהרכב בתיקו 5–5 של ליברפול מול ארסנל בסיבוב הרביעי של גביע ה-FA ב-30 באוקטובר.
ליברפול המשיכה לנצח 4–5 בדו-קרב הפנדלים.
ב-1 בפברואר 2021 הושאל לפרסטון נורת' אנד עד לסוף העונה.
5 ימים לאחר מכן ערך את הופעתו הבכורה בהפסד 2-1 לרות'רהאם יונייטד.
ביוני 2021 הושאל לעונה נוספת לפרסטון.
ב-30 באוגוסט 2022 הושאל לשאלקה 04 לעונה אחת.
במדי הקבוצה ערך 9 הופעות בכל המסגרות.
ב-22 באוגוסט 2024 נמכר לברנטפורד.
מ-21 בדצמבר עד 26 בדצמבר 2022, ציקלון חוץ-טרופי היסטורי הביא עמו תנאי סופת שלגים וסערת חורף לחלק גדול מארצות הברית ומקנדה, והרג לפחות 91 בני אדם, גרם להיערמות כלי רכב ולסגירת כבישים, וכן לביטול או לעיכוב של יותר מ-10,000 טיסות במהלך עונת הנסיעות העמוסה של חג המולד.
הסופה נקראה באופן לא רשמי סערת החורף אליוט על ידי ערוץ מזג האוויר.
שירות מזג האוויר הלאומי בבאפלו, ניו יורק, תיאר אותה כ"סערה של פעם בדור" בתחזיות ובמרכז חיזוי מזג האוויר בעיר.
מאוחר יותר נודע כי מדובר ב"התפרצות ארקטית היסטורית".
הסופה החלה להיווצר ב-21 בדצמבר 2022, והתחזקה מעל המישורים הצפוניים.
היא התחילה להתעצם במהלך היום שלמחרת, כאשר ערוץ מזג האוויר חזה שהיא תהפוך לציקלון פצצה.
תנאי סופת שלגים נפגשו באזורים כפריים של דרום מינסוטה, צפון איווה ודרום מערב ויסקונסין.
כשהסופה שטפה מאינדיאנה אל אונטריו בין אחר הצהריים של ה-23 ל-24 בדצמבר, לחץ הסופה צנח ל-35 מיליבר - הרבה מעבר לסף של ציקלון פצצה, שהוא 25 מיליבר - ובכך יצרה שדה רוח עצום עם אוויר קר מאוד.
דטרויט חוותה שלוש תקופות קצרות של הלבנה ב-23 בדצמבר עם ראות מופחתת ל- או פחות מ-8 בבוקר עד 2:30 אחר הצהריים.
בגראנד ראפידס, מישיגן היו תנאי שלגים/אפס ראות מ-10 בבוקר עד 22:00 ב-23 בדצמבר, וראות מופחתת של או פחות עד 17:00 ב-24 בדצמבר, ושקעו של שלג בין ה-22 ל-26 בדצמבר.
בראגה, בצפון מערב מישיגן, נקלט מרב השלג מסופת השלגים באותה מדינה עם .
תנאי שלגים התרחשו בסינסינטי, אוהיו ב-23 בדצמבר, אף על פי שלא פורסמה אזהרת סופת שלגים לאזור זה.
בקליבלנד היו תנאי ראות אפסיים מ-5:30 בבוקר עד 17:00 ב-23 בדצמבר ושקע סך של של שלג באותו יום.
משבי הרוח העזים של סופת השלגים מעל מימיו החמים של אגם אירי גרמו לשיא שלג באפקט האגם בבפאלו, ניו יורק, שירד בהתחלה ב- של גשם אך מאוחר יותר הפך לשלג והצטבר ל במשך 5 ימים עד 27 בדצמבר.
באפלו חוותה אפס ראות/תנאי הלבנה מוחלטים מ-9 בבוקר ב-23 בדצמבר עד 01:00 ב-25 בדצמבר' ושוב מ-5 בבוקר עד 7:30 בבוקר ב-26 בדצמבר.
37.5 שעות של תנאי סופת השלגים בבאפלו היו סופת השלגים הארוכה ביותר בהיסטוריה של העיר.
כמעט יומיים שלמים של תנאי סופת שלגים קשים הפכו שלג לסחף מסיבי שסגר את העיר והותיר מאות תקועים.
רוחות בבפאלו התפרצו מעל במשך יותר מ-24 שעות רצופות ובין 9 בבוקר ל-3 אחר הצהריים ב-23 בדצמבר, כשהרוחות עלו על כל שעה.
הרוחות החזקות ביותר שדווחו בבאפלו היו .
סופת השלגים גם הפקידה כמויות שלג גבוהות בצפון ניו יורק; נמל הנדרסון, ליד העיירה ווטר, רשם .
ב-22 בדצמבר 2022, הנשיא ג'ו ביידן ביקש מהאמריקאים "להתייחס לסערה הזו ברצינות רבה".
ב-21 בדצמבר, מושל ג'ורג'יה בריאן קמפ הכריז על מצב חירום והזהיר את הציבור.
ב-22 בדצמבר, מושל דרום דקוטה, קריסטי נועם, הכריז על מצב חירום של סערת חורף למדינה והפעיל את המשמר הלאומי.
עד 22 בדצמבר הוכרזו מצבי חירום גם בקולורדו, קונטיקט, קנזס, קנטקי, מרילנד, מיזורי, צפון קרוליינה, ניו יורק, אוקלהומה, מערב וירג'יניה וויסקונסין.
לקראת סערת החורף, אנשים רבים החליטו לבטל את חגיגות חג המולד.
מקרי מוות הקשורים לסערה התרחשו מסיבות שונות, כולל חשיפה לקור, תאונות דרכים, נפילת ענפים, התחשמלות והרעלות פחמן חד-חמצני.
באוקלהומה, תנאי כביש מסוכנים שנגרמו מהסופה גרמו לתאונות מרובות, והרגו אדם אחד.
בקנטקי מתו שלושה אנשים; שניים מתו כתוצאה מתאונות דרכים, ואילו השני היה חסר בית.
בצפון מחוז פרדריק, מרילנד, אדם מת לאחר שעץ נפל על מכוניתו בזמן שנסע מערבה ב-MD 77. באוהיו, תאונה שבה היו מעורבים יותר מ-50 כלי רכב בנתיבים לכיוון מזרח של הכביש המהיר של אוהיו במחוז סנדוסקי סגרה את הכביש המהיר למשך מספר שעות וגרמה לארבעה הרוגים.
מדווחים שישה אנשים בקולורדו, ארבעה בקולורדו ספרינגס ושניים בדנוור, שמתו מחשיפה לקור.
סופת השלגים העזה באזור באפלו בניו יורק גרמה ל-39 מקרי מוות, רבים מהם הולכי רגל שאיבדו התמצאות ונמצאו בגדות שלג, וכן נהגים שנתקעו במכוניותיהם במשך יותר מיומיים, תושבים שמתו בבתיהם ללא חום, כאלה שמתו מדום לב בזמן שגרפו שלג, ותושבים שמתו כשצוותי החירום לא יכלו להגיב בזמן משבר רפואי.
ב-28 בדצמבר, המשמר הלאומי עבר מדלת לדלת בחלקים של באפלו כדי לבדוק את שלומם שלאנשים שהיו ללא חשמל עקב סופת השלגים.
הסופה של 2022 הייתה אפילו קטלנית יותר מסופת השלגים של 1977 עבור האזור.
שיבושי נסיעה נרחבים התרחשו ברחבי האזור הפגוע.
באזור סיאטל, כל האוטובוסים המופעלים על ידי קינג קאונטי מטרו וסאונד טרנזיט בוטלו עקב תנאי הכביש הקפואים.
גם מונורייל סיאטל סנטר הושעה.
תאונת שרשרת של חמישים כלי רכב התרחשה ביום שישי אחר הצהריים בכביש אוהיו לכיוון מזרח במחוז סנדוסקי, אוהיו, כשהשרשרת בסופו של דבר נמשכה עד אל מעבר לגבול המחוז של מחוז אירי.
ה,tubv כללה לפחות 15 כלי רכב מסחריים, כולל משאיות סמי טריילר.
כתוצאה מתאונת השרשרת דווח על ארבעה הרוגים, בהם נוסעים בשלושה כלי רכב שונים לפחות.
שני הכיוונים של המסלול היו סגורים עבור הקטע שבין SR 53 ל-SR 4 עד אמצע שבת אחר הצהריים בזמן שצוותים פינו את הכביש.
הסופה אילצה את ביטולן של לפחות 1,000 טיסות עד 21 בדצמבר, לפי חברת מעקב הטיסות FlightAware, כשנמל התעופה הבינלאומי של דנבר ביטל 500 טיסות.
עד 22 בדצמבר, Flight-aware דיווחה שיותר מ-10,000 טיסות עוכבו או בוטלו.
נמל התעופה הבינלאומי של באפלו היה סגור לחלוטין מהבוקר של ה-23 בדצמבר ועד הבוקר של ה-28 בדצמבר.
במסצ'וסטס, נמל התעופה הבינלאומי לוגן, בוסטון נאלץ לבטל את כל הטיסות ב-23 בדצמבר.
זה הוביל לבעיות משמעותיות עבור רבים שנסעו לחגים.
הסופה סגרה שניים משלושת המסלולים המבצעיים בנמל התעופה הבינלאומי סיאטל-טקומה.
אלסקה איירליינס עצרה זמנית את הטיסות מנמל התעופה הבינלאומי סיאטל-טקומה ומנמל התעופה הבינלאומי של פורטלנד ב-23 בדצמבר.
WestJet ביטלה 126 טיסות בקולומביה הבריטית ו-140 טיסות באונטריו ובקוויבק.
הצלב האדום הקנדי הקים אזורי נוחות וטיפול בנמל התעופה הבינלאומי של ונקובר עם עריסות ומזון לנוסעים תקועים במהלך הסופה.
סגירת כבישים רווחה גם במהלך הסופה.
חלקים מה-I-435 נסגרו גם בקנזס סיטי, מיזורי.
בניו ג'רזי, מספר כבישים מהירים בין-מדינתיים, כמו גם כביש 440, הושבתו לנסיעה מסחרית עד להודעה חדשה החל מהשעה 9 בבוקר ב-23 בדצמבר.
ב-I-94 התרחשו מספר תאונות גדולות במערב מישיגן.
חלק מכביש הנרי הדסון נסגר בברונקס.
הכביש של אוהיו נסגר בשני הכיוונים עקב תאונות מרובות, באחת מהן היו מעורבים יותר מ-50 כלי רכב והביאה ל-4 הרוגים.
במחוז גלטין, קנטקי, ה-I-71 נסגר עקב תאונות מרובות.
כל הכבישים המהירים במערב ניו יורק נסגרו עקב סופת השלגים.
השריף של מחוז אירי ציין כי למעלה מ-420 שיחות EMS לא נענו מכיוון שרכבי חירום לא היו מסוגלים לנסוע בשלג העמוק.
במהלך שיא סופת השלגים, שני שלישים מרכבי החירום שנשלחו לחילוץ אנשים נזקקו בסופו של דבר לחילוץ בעצמם.
גורמים בעירייה אומרים שזו הייתה הפעם הראשונה בהיסטוריה של באפלו שמכבי האש לא יכלו להגיב לקריאות.
באפלו הודיעה על מאמץ בן יומיים ל-27 ו-28 בדצמבר לפנות לפחות נתיב אחד בכל רחוב בעיר כדי להכיל רכבי חירום.
השתמשו בטרקטורים עם מעמיס קדמי כדי לדחוף את השלג לתוך משאיות מזבלה, מכיוון שהשלג היה עמוק מכדי להידחף לצד הרחובות, או במקרים אחרים, לא היה לאן לדחוף אותו.
מאות כלי רכב, כולל אסדות טרקטור-נגרר ואוטובוסים, נקברו תחת השלג וננטשו בכל רחבי העיר; מאות אנשים חולצו מהשלג במכוניות, חלקם לכודים למשך עד יומיים.
בדרום מערב אונטריו, כביש 401 נסגר ב-23 בדצמבר בין לונדון לטילברי, ממערב לצ'טהאם, עקב כ-100 כלי רכב, כולל נגררים רבים לטרקטורים, שהיו מעורבים בהתנגשויות מרובות, בעוד שכביש 402 נסגר בין לונדון לסרניה בגלל היערמות 50 כלי הרכב והידרדרות התנאים.
מוקדם אחר הצהריים, משטרת המחוז של אונטריו (OPP) הודיעה כי כל הכבישים המהירים והכבישים במחוזות פרת' והורון סגורים עקב תנאי סופות שלגים, בעוד שבהמשך אחר הצהריים ה-OPP סגרה את כל הכבישים המהירים והכבישים במחוזות ברוס ודופרין, חלקם במחוז גריי ובכביש 21 בין סרניה לגראנד בנד בתוך מחוז לאמבטון.
בעוד שכביש 401 נפתח מחדש בשעות הערב המוקדמות של ה-24 בדצמבר, כביש 402 וכל הכבישים בפרת', יורון, ברוס וגריי נותרו סגורים בערב ה-24 בדצמבר
מספר רכבות אמטרק התעכבו, פעלו על פי לוחות זמנים שונה, או בוטלו לחלוטין בגלל הסופה.
רכבת VIA של קנדה חוותה בעיות הקשורות למזג האוויר, כאשר תשע רכבות במסדרון קוויבק סיטי-ווינדזור התעכבו ב-23 וב-24 בדצמבר עקב נפילת עצים וענפים על הפסים או על הרכבות עצמן; נוסעים ברכבות מסוימות נתקעו ליד קובורג במשך יותר מ-18 שעות.
בשעות אחר הצהריים של ה-24 בדצמבר, רכבת משא ירדה מהפסים ואילצה את VIA לבטל את כל הרכבות בין טורונטו לאוטווה או מונטריאול לאותו יום, ה-25 וה-26 בדצמבר
באזור המטרופולין של ניו יורק, רכבות חוו עיכובים עקב הצפות.
כביש מסילת הרכבת של לונג איילנד הושבת בשני הכיוונים בין תחנת פן ללונג ביץ' עקב שיטפונות, וקו המטרו נורת' הדסון הושעה זמנית בין פוקיפסי לפיקסקיל גם בגלל הצפה.
הטרנזיט של ניו ג'רזי חווה עיכובים של עד 30 דקות.
העיר , הוציאה איסור נסיעה עם חריגה לנסיעות חיוניות.
מחוז ארי, ניו יורק, הכולל את העיר באפלו, הלך בעקבותיה זמן קצר לאחר מכן.
החל מהבוקר של ה-27 בדצמבר, איסור הנסיעה נשאר בתוקף רק עבור באפלו.
ב-27 בדצמבר נשלחו משטרת המדינה והצבא לבאפלו כדי לאכוף את איסור הנהיגה כדי לאפשר את התקדמות מאמצי פינוי השלג.
המינהל הפדרלי לבטיחות כלי רכב הכריז על מצב חירום המכסה 44 מדינות בארצות הברית ובוושינגטון הבירה, ב-22 בדצמבר, תוך השעיית מגבלות נהיגה סטטוטוריות והגבלות רגולטוריות אחרות.
קולורדו, איווה, צפון קרוליינה, דרום דקוטה וויסקונסין הצהירו כולן הצהרות דומות ברמת המדינה.
ב-23 בדצמבר, poweroutages.us דיווח כי כמעט 1,500,000 לקוחות היו ללא חשמל.
מבין הפסקות החשמל הללו, מיין רשמה למעלה מ-250,000 לקוחות ללא חשמל, בצפון קרוליינה למעלה מ-180,000 ויותר מ-100,000 בווירג'יניה, טנסי ובניו יורק כל אחת.
עומס גבוה גרם לרשות עמק טנסי בדרום מזרח ארצות הברית להכריז על מספר שעות של הפסקות חשמל מתגלגלות בחלק גדול מאזור השירות שלה.
דיוק אנרג'י עשתה כמותה בשל הטמפרטורות הקרות ב-24 בדצמבר.
כ-670,000 בתי אב בקוויבק היו ללא חשמל בזמנים שונים במהלך הסופה.
באונטריו, 430,000 משקי בית היו ללא חשמל בנקודות זמן שונות במהלך הסופה.
כ-70,000 בניו ברונסוויק איבדו את החשמל.
ליגת ההוקי הלאומית דחתה שני משחקים שהיו אמורים להיערך במקור ב-23 בדצמבר: המשחק דטרויט רד ווינגס - אוטווה סנאטרס הועבר ל-27 בפברואר, והמשחק טמפה ביי ברק - באפלו סברס נקבע מחדש ל-4 במרץ.
גם משחק הכביש של באפלו סייברס נגד ה-Columbus Blue Jackets ב-27 בדצמבר נדחה מאחר שאיסור הנסיעה של אזור באפלו נשאר בתוקף ונמל התעופה של באפלו נותר סגור.
ליגת הכדורגל הלאומית דחתה את הפתיחה למשחק בין טנסי טיטאנס ליוסטון טקסנס בשעה בגלל הפסקות החשמל המתגלגלות באזור.
מעבדי המזון Tyson Foods השעתה את פעילותה בחלק מהמפעלים שלה כתוצאה מהסערה.
לשירותי משלוח רבים, כולל אמזון, FedEx, UPS ו-USPS, היו עיכובים גדולים במוקדים או סגירה של אתרי עיבוד עקב תנאי מזג האוויר.
בדרום אונטריו, רוב מועצות בתי הספר, כולל אלה עד מזרח אוטווה, סגרו את בתי הספר ב-23 בדצמבר
פארקים לאומיים רבים בארצות הברית נסגרו עקב סערת החורף.
אלה כללו את האתר ההיסטורי הלאומי של נהר האינדיאנים בצפון דקוטה, הפארק הלאומי באדלנדס בדרום דקוטה, הפארק הלאומי ההיסטורי של בית המשפט Appomattox בווירג'יניה, ואת האתר ההיסטורי הלאומי של קרל סנדבורג בצפון קרוליינה.
לאחר שהסערה פגעה, גל קור נע ברחבי אמריקה הצפונית.
בדנבר נחזו של שלג, כשהטמפרטורות ירדו ל--31 מעלות צלזיוס, הטמפרטורה הקרה ביותר בעיר מאז בדיוק לפני 32 שנים, ורק מעלה אחת מעל השיא החודשי.
חלקים מהמדינה ראו מעל ל-30 ס"מ של שלג.
בדנבר נחזתה ירידת הטמפרטורה הגדולה ביותר שלהם תוך שעה ב-21 בדצמבר מ-4–5 אחר הצהריים, כשהטמפרטורות ירדו מ-6 מעלות צלזיוס ל-15 - מעלות צלזיוס, וירידה כוללת מ-11 מעלות צלזיוס ל-31 מעלות צלזיוס מתחת לאפס הפכה לתנודת הטמפרטורה השנייה בגודלה תוך יומיים בדנבר.
עם שיא של 21 מעלות צלזיוס מתחת לאפס בלבד, הטמפרטורה הממוצעת בדנבר של מינוס 26 מעלות צלזיוס הייתה הטמפרטורה הממוצעת השנייה הכי קרה שנרשמה שם.
Cheyenne, ויומינג, שברה את שיא ירידת הטמפרטורה השעתי שלה תוך 30 דקות בלבד, כשהטמפרטורות ירדו משש מעלות צלזיוס ל-16 - מעלות צלזיוס מ-1:05 אחר הצהריים עד 13:35 אחר הצהריים בקספר, השפל של 41 מעלות צלזיוס מתחת לאפס קבע שיא כל הזמנים.
ב-Elk Park, מונטנה, צינת הרוח הגיעה עד למינוס 59 מעלות צלזיוס.
המעלה ה-46 מתחת ל-0 הייה ככל הנראה נמוך ביותר שהמד יכו לזהות.
במהלך הלילה בקנזס סיטי, הטמפרטורות ירדו מ-0 מעלות למינוס 19 תוך שש שעות בלבד.
בנאשוויל, השפל של 18 מעלות מתחת ל-0, ב-23 בדצמבר הייתה הטמפרטורה הקרההנמוכה ביותר בעיר מאז 1996.
ב-23 בדצמבר, אתונה, ג'ורג'יה, נחזתה הטמפרטורה הקרה ביותר מאז 1989 ונקבע שיא טמפרטורות נמוכות יומי של מינוס 12 מעלות לאחר שהחזית הקרה עברה.
ב-24 בדצמבר, שיא יומי חדש של טמפרטורות נמוכות נקבעו בפיטסבורג, פנסילבניה, וצ'ארלסטון, דרום קרוליינה, עם 21 - מעלות צלזיוס ו-7 - בהתאמה.
רוב אזור המטרופולין של ניו יורק רשם שיא קור ב-24 בדצמבר, אם כי השיא בסנטרל פארק של 9 - מעלות צלזיוס לא שבר את השיא.
עם זאת, בכמה ערים בחוף המזרחי נחזה שיא קור בערב חג המולד.
וושינגטון הבירה קבעה שיא של הטמפרטורה הגבוהה הקרה ביותר בערב חג המולד ב-6 - מעלות צלזיוס, פילדלפיה קבעה שיא קור של 8-, בולטימור השוותה לשיא הקור שלה של מינוס 7, ובהר פוקונו, פנסילבניה, נופץ שיא הקור שלהם עד לאותו לתאריך שהגיע למינוס 16 מעלות צלזיוס.
בבולטימור, בולטימור רייבן חוו את הטמפרטורה הקרה ביותר שנרשמה שם, עם מינוס 8, ועם צינת רוח של מינוס 17 בלבד.
טמפה קפאה בלילות רצופים לראשונה מאז 2010. בחלקים מסוימים של מרכז פלורידה אפילו נרשמו סופות שלג ושלג בחג המולד.
זה גרם לסגירה של כמה מהרכיבות במתקנים הגבוהים ביותר באולפני יוניברסל באורלנדו.
בחג המולד נחזו הטמפרטורות הקרות ביותר שנרשמו במיאמי עם 10 מעלות צלזיוס, פורט לודרדייל עם 9 מעלות צלזיוס, נאפולי עם 11 מעלות, ושוויון לשיא בפאלם ביץ' עם 8 מעלות.
בפורט לודרדייל, השיא הגיע למקום השני הכי קר ברשומות.
סַעֲרוֹן (שם מדעי: Pterodroma) הוא סוג במשפחת היסעוריים המכיל כ-35 מינים, חלק מסדרת העופות הימיים יסעוראים.
שמם העממי באנגלית הוא "יסעורי זבוב-סוס" (בתרגום חופשי מ-"gadfly petrels").
הם נקראים כך בשל סגנון התעופה המהיר והתזזיתי שלהם, כאילו הם מתחמקים מזבובים.
צורת התעופה הזו מונצחת גם בשם השם המדעי של הסוג, Pterodroma, בא מיוונית עתיקה מהמילים pteron, "כנף" ו-dromos, "רץ".
המקורים הקצרים והחסונים של יסעורים בינוניים עד גדולים אלה מותאמים לטרף רך שהם מלקטים מפני האוקיינוס.
יש להם מעיים מפותלים במיוחד לעיכול בעלי חיים ימיים בעלי ביוכימיה יוצאת דופן.
דגמי הכנפיים ודגמי הפנים המורכבים שלהם נועדו כנראה לזיהוי תוך-מיני.
עופות ימיים אלו מקננות במושבות באיים והן נשארות בים הפתוח מחוץ לעונת הקינון.
התטולה שלהן מכילה ביצה לבנה בודדת, המוטלת בדרך כלל במחילה או על קרקע חשופה.
למרות שבדרך כלל הם בעלי תפוצה רחבה, רוב מיני הסערונים מוגבלים לאגן אוקיינוס יחיד (למשל האוקיינוס האטלנטי), ושוטטות איננה נפוצה בקרב הסוג כמו בכמה מיני עופות ים אחרים (כמו יסעורונים).
הסוג Pterodroma תואר לראשונה בשנת 1856 על ידי חוקר הטבע הצרפתי שארל לוסיאן בונפרטה.
שם הסוג משלב את המילים מיוונית עתיקה Pteron שפירושה "כנף" עם dromos שפירושה "מתחרה" או "רץ".
מאוחר יותר, בשנת 1866, הוחלט על ידי האורניתולוג האמריקאי אליוט קאוז כי המין הטיפוסי לסוג יהיה סערון גדול-כנף.
המינים המופיעים כאן הם אלה המוכרים ברשימה המקוונת המתוחזקת על ידי פרנק גיל, פמלה רסמוסן ודייוויד דונסקר מטעם הוועדה הבינלאומית לצפרות (IOC).
הסוג כולל 35 מינים, שאחד מהם אולי נכחד.
(הערה: השמות העבריים המופיעים ברשימה זו מבוססים ברובם על תרגומים חופשיים מאנגלית, שכן לרובם לא התקבל עדיין שם רשמי בעברית)
נחשב לנכחד במשך 300 שנה, עד שב-1951 נמצאו 18 זוגות מקננים, מה שהפך אותו למין לזרוס סערון שחור-כיפהPterodroma hasitataהאוקיינוס האטלנטי: קובה והיספניולה עד מרטיניק סערון ג'מייקניPterodroma caribbaeaהאוקיינוס האטלנטי: ג'מייקהאולי נכחד סערון חואן פרננדסPterodroma externaמזרח האוקיינוס השקט.
arminjoniana סערון טרינידדPterodroma arminjonianaדרום האוקיינוס האטלנטי, עם קינון אקסצנטרי באי העגול, מאוריציוס סערון הנדרסוןPterodroma atrataאיי פיטקרן, דרום-מזרח האוקיינוס השקט.
אולי גם בפולינזיה הצרפתיתפוצל מ-P.
מקנן באיים באזור ניו זילנד, נודד מים ברינג ועד אנטארקטיקה סערון לבן-צווארPterodroma cervicalisמערב האוקיינוס השקט, מקנן רק באי מקאולי שבאיי קרמדק סערון שחור-כנףPterodroma nigripennisמערב האוקיינוס השקט.
מקנן בין אי הלורד האו ומזרח אוסטרליה, עד לקלדוניה החדשה, איי צ'טהאם, ואיי אוסטרל, עם קינון אקסצנטרי באוקיינוס ההודי באי העגול, מאוריציוס סערון צ'טהאםPterodroma axillarisדרום-מערב האוקיינוס השקט.
מקנן רק בשלושת האיים הניוזילנדים: בברייר הקטן, בברייר הגדול, ובאי קודפיש סערון דה פיליפיPterodroma defilippianaמזרח האוקיינוס השקט.
אנדמי לצ'ילה, מקנן באיי חואן פרננדס (כולל אי רובינזון קרוזו), ואיי דסוונטוארדס.נקרא על שם הזואולוג האיטלקי פרופסור פיליפו דה פיליפיסערון שטיינגרPterodroma longirostrisצפון ומזרח האוקיינוס השקט.
מקנן בקרו דה לוס אינוסנטס, ההר הכי גבוה באיי חואן פרננדסנקרא על שם האורניתולוג האמריקאי לאונרד הס שטיינגרסערון פייקרופטPterodroma pycroftiדרום-מערב האוקיינוס השקט, בעיקר צפון ניו זילנדנקרא על שם חוקר הטבע הניו זילנדי ארתור פייקרופט, שגילה אותו לראשונה
סַעֲרוֹן לְבֶן-חָזֶה (שם מדעי: Pterodroma feae) הוא עוף ימי קטן מהסוג סערון, הדוגר במספר איים בצפון האוקיינוס האטלנטי, ונוהג לשחר מזון בים הפתוח.
בעבר הוא נחשב כתת-מין של סערון צווארון, אך למעשה אין ביניהם קשר קרוב כלל.
עם זאת, סערון לבן-חזה קשור קשר הדוק מאוד לסערון מדיירה, מין אחר שפוצל לאחרונה מסערון צווארון.
מין נוסף הקשור אליו הוא סערון דזרטש, שפוצל מסערון לבן-חזה לאחרונה; אם כי מעמדו הטקסונומי טרם הוכרע.
בישראל נאסף פרט בודד ומת ב-8 בפברואר 1963 בחוף עין גדי, שזוהה בתחילה כסערון צווארון, אך בהמשך תוקן זיהויו על-ידי האורניתולוג הדורם שיריחי.
הפרט מוחזק באוסף הזואולוגי של אוניברסיטת תל אביב, ומהווה את התצפית היחידה לארץ ולמזרח התיכון.
ככל הנראה התיעוד הידוע הראשונה של סערון לבן-חזה היה באוקטובר 1768 מול חופי מערב אפריקה במהלך המסע הראשון של קפטן קוק.
אף על פי שבזמנו לא פורסם תיאור, ניתן לזהות בציור של הפרט שצויר על ידי סידני פרקינסון כפרט מהאוכלוסייה המקננת באיי כף ורדה.
פרט זה תואר מאוחר יותר כמין נפרד על ידי הזואולוג האיטלקי תומאסו סלבדורי בשנת 1900 תחת השם המדעי Oestrelata feae, על שמו של הזואולוג האיטלקי לאונרדו פְאָה (1852–1903), ומאוחר יותר סווג מחדש בשם Pterodroma feae.
שם הסוג Pterodroma, מגיע מיוונית עתיקה מהמילים pteron, "כנף" ו-dromos, "רץ".
על אף שבעבר הוא נחשב לתת-מין של סערון צווארון, למעשה אין בין המינים קשר הדוק כלל.
המינים בסוג סערון הם עופות ים החיים באזורי אוקיינוסים ממוזגים וטרופיים.
על רבים מהם ידוע אך מעט ונחקרים בצורה מועטה בלבד, ולעיתים קרובות ניצויים הדומה הביא לכך שהטקסונומיה של הקבוצה הייתה די דינמית.
האורניתולוג ההולנדי סאנגסטר המליץ לסווג את סערון מדיירה וסערון לבן-חזה כמינים עצמאיים, ופיצול המינים התקבל על ידי איגוד ועדות הנדירים האירופאיות (AERC ) בשנת 2003. לאחרונה, רשויות מסוימות פיצלו עוד יותר את המין סערון לבן-חזה, והפרידו בין האוכולוסייה המקננת באיי דזרטש לזו שבארכיפלג כף ורדה.
סאנגסטר העריך ששני המינים המקרונזיים התפצלו בסוף הפלייסטוקן המוקדם, לפני כ-850,000 שנה, אם כי המתודולוגיה ששימשה לקביעת סולם זמנים זו הוטלה בספק לאחר מכן.
ניתוח של כיני נוצות מסערוני מדיירה ודזרטש הראה שיש הבדלים ניכרים בין שני הסערונים מבחינת הטפילים שהם נשאו, מה שמצביע על כך שהם מבודדים זה מכבר, שכן כינים יכולות להיות מועברות בדרך כלל רק באמצעות מגע פיזי בקינים.
מיני הטפילים שנמצאו על סערון מדיירה דומים ביותר לאלו של סערון ברמודה, ואילו הכינים של סערון לבן-חזה דומות לאלו של מיני סערונים מהקריביים והאוקיינוס השקט.
דבר זה מצביע על כך שלמרות הקרבה הפיזית הקרובה של שני מיני הסערון שנמצאו בארכיפלג המדיירי, ייתכן שהם נוצרו מהתפשטויות נפרדות למדיירה, ומאוחר יותר, לאיי דזרטש.
יש לו גב וכנפיים אפורים, עם סימון "W" כהה על פני הכנפיים.
החלק התחתון של הכנפיים כהה והבטן לבנה.
יש לו מעוף עוצמתי ומהיר.
הוא מלקט פריטי מזון פלנקטוניים מפני הים באוקיינוסים.
הוא דומה מאוד לסערון מדיירה, אך הוא גדול יותר ויש לו מקור שחור עבה יותר.
בהתאם לכך שפעם האמינו כי כל שלושת המינים בקבוצה של סערון לבן-חזה/מדיירה/דזרטש מהווים תת-מינים של מין בודד, סערון צווארון, הקושי הגדול להבדיל ביניהם מובן.
סיכום נתונים ממחקר מורפולוגי עוזר לשפוך אור על הנושא (המידות במ"מ, חוץ מביחסים):
בגודל הכללי סערון לבן-חזה קרוב יותר לדזרטש ושניהם גדולים יותר ממדיירה.
אורך המקור שוב דומה בלבן-חזה ובדזרטש ושניהם גדולים ממדיירה.
עומק המקור הגדול בהרבה בדזרטש, הנמוך ביותר במדיירה ובינוני בלבן-חזה.
היחס בין אורך המקור לאורך הכנף דומה למדי בשלושת הסערונים.
היחס בין אורך המקור לעומק המקור הוא הנמוך ביותר בדזרטש, והגבוה ביותר במדיירה.
בלבן-חזה הוא בינוני, אבל קרוב יותר מפי שניים למדיירה מאשר לדזרטש.
הסערון לבן-החזה מקנן בארבעה מאיי של כף ורדה במזרח האוקיינוס האטלנטי: פוגו, סנטו אנטאו, סאו ניקולאו וסנטיאגו.
הוא מתרבה באזורים הרריים וסלעיים בגבהים של עד 2,200 מטר.
בעבר הוא התרבה גם באזורי חורש הררי, אך בית גידול זה אינו נשאר עוד.
המין הוא בעיקר ימי, אך נשאר קרוב לאזורי הקינון גם בעונת החורף.
מין זה הוא עוף ים לילי לחלוטין באתרי הקינון כדי להימנע מטריפה על ידי שחפים.
כמו רוב היסעוריים, יכולת ההליכה שלו מוגבלת לדשדוש קצר אל מאורת הקינון.
הטלת הביצים מתבצעת מאמצע ינואר עד אמצע פברואר.
הוא מטיל ביצה לבנה אחת.
הסערון לבן-החזה מסווג במצב שימור של קרוב לסיכון מכיוון שהוא מתרבה רק בארבעה איים, שם הוא מתמודד עם מספר איומים, אם כי אין כרגע עדות חותכת לירידה כוללת של האוכלוסייה.
עם זאת, טווח הרבייה המוגבל שלו מותיר אותו רגיש במידה בינונית לאירועים טבע אקראיים ולהשפעות אנושיות.
על-אף שדרוש ניתוח נוסף כדי להעריך יותר במדויק את מגמת האוכלוסייה הנוכחית, תוצאות ראשוניות של נתונים שנאספו באי פוגו משקפות ירידה במספרים עקב מספר איומים, שסביר להניח שיהיו דומים בארבעת האיים שכן כולם מאוכלסים בקהילות כפריות.
לפי הערכות משנת 2000, 500–1,000 זוגות מתרבים באיי כף ורדה, אם כי יש להתייחס להערכה זו כמינימום, כיוון שכנראה קיימות מושבות נוספות בפוגו ובסנטה אנטאו, ונצפו גם פרטים מתרבים ברכס ההרים המרכזי של האי סנטיאגו.
עד לזמינות נתונים נוספים, האוכלוסייה מוערכת ב-1,000–2,000 פרטים בוגרים, וכ-1,500–3,000 פרטים בסך הכל.